ทานยาคุมแผง 21 เม็ด วันนี้ทานถึงเม็ดที่ 19 แล้วมีเลือดออกมาเหมือนประจำเดือนเรยค่ะ มีโอกาสท้องมั้ยคะ
สวัสดีค่ะ การมีเลือดออกระหว่างการกินยาคุมกำเนิดนั้น อาจจะเป็นผลข้างเคียงจากการใช้ยาคุมกำเนิด ซึ่งควรเป็นเลือดออกเล็กน้อย แค่กระปริดกระปรอยแต่หากมีเลือดออกมาก ติดต่อกันหลายวัน อาจจะมีสาเหตุอื่นๆเช่นการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นโดยเรื่องการตั้งครรภ์นั้น หากได้รับประทานยาคุมอย่างสม่ำเสมอทุกวัน จะไม่มีการตกไข่ และแทบจะไม่มีโอกาสทำให้เกิดการตั้งครรภ์ค่ะแนะนำว่าช่วงเว้นยา 7 วัน ควรซื้อชุดตรวจการตั้งครรภ์ทางปัสสาวะมายืนยันก่อนว่าไม่ได้ตั้งครรภ์ ค่อยเริ่มยาแผงใหม่นะคะ